CELEX: 52008SC2011
Language: lt
Date: 2008-06-11 00:00:00
Title: Rekomendacija Tarybos sprendimas panaikinantis Sprendimą 2005/183/EB dėl perviršinio deficito Lenkijoje

LT

LT        LT
 ---pagebreak---               EUROPOS BENDRIJŲ KOMISIJA

                                             Briuselis, 11.6.2008
                                             SEK(2008) 2011 galutinis

                                Rekomendacija

                          TARYBOS SPRENDIMAS

     panaikinantis Sprendimą 2005/183/EB dėl perviršinio deficito Lenkijoje

                              (pateikta Komisijos)

LT                                                                            LT
 ---pagebreak---                                   AIŠKINAMASIS MEMORANDUMAS

     1.       APLINKYBĖS

     Sutarties 104 straipsnyje nustatyta, kad valstybės narės turėtų vengti perviršinio deficito, taip
     pat nustatyta tokio deficito nustatymo bei ištaisymo tvarka. Perviršinio deficito procedūra
     (PDP) išsamiau aptarta Tarybos reglamente (EB) Nr. 1467/97 dėl perviršinio deficito
     procedūros įgyvendinimo paspartinimo ir paaiškinimo1, kuris yra Stabilumo ir augimo pakto
     dalis. Pagal Sutarties 104 straipsnio 2 dalį Komisija tikrina, kaip laikomasi biudžetinės
     drausmės pagal šiuos du kriterijus: a) ar planuojamas arba faktinis valdžios sektoriaus
     biudžeto deficitas yra didesnis už 3 % BVP pamatinę vertę (nebent deficito santykis gerokai ir
     nuolat mažėjo ir beveik pasiekė pamatinę vertę arba pamatinės vertės perviršis yra tik
     išimtinis ir laikinas, o santykis lieka artimas pamatinei vertei); ir b) ar valdžios sektoriaus
     skola viršija 60 % BVP pamatinę vertę (nebent skolos santykis pakankamai mažėja ir tinkamu
     tempu artėja prie pamatinės vertės).

     Pagal Sutarties priede pateiktą Protokolą dėl perviršinio deficito procedūros (PDP) Komisija
     teikia PDP vykdyti reikalingus duomenis. Taikydamos šį Protokolą, valstybės narės,
     vadovaudamosi Tarybos reglamento (EB) Nr. 3605/93 4 straipsniu, du kartus per metus, t. y.
     iki balandžio 1 d. ir iki spalio 1 d., turi pranešti apie valdžios sektoriaus deficitą ir skolą bei
     kitus susijusius kintamuosius2,3. Kaip paaiškinta langelyje pateiktame tekste, Lenkija buvo
     viena iš šalių, kurios pasinaudojo 2004 m. kovo 2 d. Eurostato sprendimo dėl pensijų kaupimo
     sistemų klasifikavimo įgyvendinimo pereinamuoju laikotarpiu, todėl ji pranešė deficito ir
     skolos duomenis iki 2007 m. kovo mėn. be 1999 m. pensijų reformos grynųjų išlaidų (šiuo
     metu šios išlaidos sudaro apie 2 % BVP per metus). Nuo tada deficito ir skolos duomenys
     pranešami vadovaujantis Eurostato sprendimu. Jeigu aiškiai nenurodyta kitaip, visi šiame
     dokumente pateikti duomenys atitinka Eurostato sprendimą.

                                         Pensijų sistemų klasifikavimas
     Šalies pensijų sistemą paprastai sudaro skirtingos pakopos, kaip antai einamojo finansavimo arba
     pensijų finansavimo ne iš fondų sistemos ir pensijų kaupimo sistemos; be to, jos gali būti nustatytų
     išmokų arba nustatytų įmokų pensijų sistemos.
     Jeigu pensijų sistema priskiriama valdžios sektoriui, surenkamos įmokos ir mokamos išmokos yra
     valdžios sektoriaus pajamos ir išlaidos ir turi įtakos valdžios sektoriaus balansui. Jeigu pensijų sistema
     priskiriama ne valdžios, o kitam sektoriui, pagal ją surenkamos įmokos ir mokamos išmokos neturi
     įtakos valdžios sektoriaus balansui. ESS 95 apskaitos taisyklėse nustatyta, kad valdžios sektoriui
     priskiriamas pensijų sistemas „nustato, kontroliuoja ir finansuoja vyriausybė“.
     2004 m. kovo 2 d. Eurostatas išaiškino, kad nustatytų įmokų pensijų kaupimo sistemos neatitinka šių
     kriterijų, nes pagal tokias sistemas mokamos pensijos i) pirmiausia priklauso nuo finansų rinkų veiklos
     rezultatų (t. y. jos nėra vyriausybės kontroliuojamos), ir ii) finansuojamos iš atsargų, kurios
     ekonomiškai nepriklauso vyriausybei. Net jeigu nustatytų įmokų pensijų kaupimo sistemos yra
     privalomos arba jeigu jas administruoja vyriausybė (pavyzdžiui, ta pati už einamojo finansavimo

     1
             OL L 209, 1997 8 2, p. 6. Reglamentas su pakeitimais, padarytais Reglamentu (EB) Nr. 1056/2005 (OL
             L 174, 2005 7 7, p. 5).
     2
             OL L 332, 1993 12 31, p. 7. Reglamentas su paskutiniais pakeitimais, padarytais Reglamentu (EB)
             Nr. 2103/2005 (OL L 337, 2005 12 22, p. 1).
     3
             Naujausias Lenkijos pranešimas pateiktas svetainėje
             http://epp.eurostat.ec.europa.eu/portal/page?_pageid=2373,58110711&_dad=portal&_schema=portal.

LT                                                       2                                                        LT
 ---pagebreak---      pakopą atsakinga vyriausybės agentūra), arba jeigu vyriausybė garantuoja tam tikrą minimalią pensiją,
     šios sistemos neturėtų būti priskiriamos valdžios sektoriui (*).
     Šiam sprendimui įgyvendinti nustatytas pereinamasis laikotarpis, kuris baigėsi 2007 m. pavasarį
     (pirmasis 2007 m. pranešimas) (**).
     (*) 2004 m. kovo 2 d. Eurostato pranešimas spaudai Nr. 30/2004.
     (**) 2004 m. rugsėjo 23 d. Eurostato pranešimas spaudai Nr. 117/2004.

     2004 m. gegužės 12 d. Komisija, priėmusi ataskaitą pagal 104 straipsnio 3 dalį, pradėjo
     perviršinio deficito procedūrą Lenkijai, nes 2003 m. valdžios sektoriaus deficitas buvo
     4,1 % BVP (neįskaitant pensijų reformos išlaidų)4. 2004 m. liepos 5 d. Taryba, remdamasi
     Komisijos rekomendacija, nusprendė, kad Lenkijoje susidarė perviršinis deficitas pagal
     104 straipsnio 6 dalį5. Tarybos sprendime nustatyta, kad deficito ir skolos rodikliai turi būti
     padidinti, jeigu pensijų kaupimo sistemos neįtraukiamos į bendrąjį valdžios sektorių pagal
     Eurostato sprendimą dėl pensijų kaupimo sistemų klasifikavimo (žr. tekstą langelyje). Tuo
     pačiu metu, remdamasi Komisijos rekomendacija, Taryba pagal 104 straipsnio 7 dalį pateikė
     Lenkijai rekomendacijas, kad ne vėliau kaip iki 2007 m. valdžios sektoriaus perviršinis
     deficitas būtų ištaisytas6. 2006 m. lapkričio 28 d. Taryba, vadovaudamasi 104 straipsnio
     8 dalimi ir remdamasi Komisijos rekomendacija, nusprendė, kad veiksmai, kurių iki tol ėmėsi
     Lenkijos valdžios institucijos, buvo netinkami7. 2007 m. vasario 27 d. Taryba, vadovaudamasi
     104 straipsnio 7 dalimi ir remdamasi Komisijos rekomendacija, paskelbė naujas
     rekomendacijas.

     Savo antrojoje rekomendacijoje pagal 104 straipsnio 7 dalį Taryba rekomendavo Lenkijos
     valdžios institucijoms ištaisyti perviršinį deficitą iki pirminio 2007 m. termino ir patikimai bei
     tvariai sumažinti valdžios sektoriaus deficitą užtikrinant, kad nuo 2006 m. iki 2007 m.
     struktūrinis balansas (t. y. pagal ciklą pakoreguotas balansas atmetus vienkartines ir kitas
     laikinąsias priemones) būtų pagerintas bent 0,5 procentinio punkto BVP. Taryba nustatė, kad
     Lenkijos valdžios institucijos turi imtis veiksmingų priemonių ne vėliau kaip iki 2007 m.
     rugpjūčio 27 d. Be to, Taryba paragino Lenkiją užtikrinti, kad ištaisius perviršinį deficitą būtų
     išlaikytas biudžeto konsolidavimas siekiant vidutinės trukmės tikslo – struktūrinio 1 % BVP
     deficito.

     4
              SEC (2004) 826.
     5
              OL L 62, 2005 3 9, p. 18.
     6
              Visi su PDP susiję Lenkijai skirti dokumentai pateikti šioje svetainėje:
              http://ec.europa.eu/economy_finance/sg_pact_fiscal_policy/excessive_deficit9109_en.htm.
     7
              OL L 414, 2006 12 30, p. 81.

LT                                                              3                                            LT
 ---pagebreak---      1 lentelė. 2007 m. vasario 27 d. Tarybos patvirtintas koregavimas
     BVP %, jei nenurodyta kitaip                                            2006                   2007
     Valdžios sektoriaus balansas                                            −3,9           deficitas, artimas 38
     struktūrinio balanso pokytis                                                          ne mažiau kaip + 0,5
     p.m.: Realiojo BVP augimas (%)                                           5,4                     5,1
     Pastaba: Struktūrinis balansas – tai pagal ciklą pakoreguotas balansas, atmetus vienkartines ir kitas laikinąsias
     priemones.
     Šaltinis. Tarybos rekomendacija pagal 104 straipsnio 7 dalį ir, realiojo BVP augimo atveju, Tarybos nuomonė
     dėl 2006 m. lapkričio mėn. atnaujintos konvergencijos programos; abu dokumentai priimti 2007 m. vasario 27 d.

     2007 m. lapkričio 20 d., t. y. pasibaigus Tarybos rekomendacijoje nustatytam terminui, iki
     kurio turėjo būti imtasi veiksmų, Komisija priėmė komunikatą Tarybai, kuriame padarė
     išvadą, kad veiksmai, kurių Lenkija ėmėsi atsižvelgdama į Tarybos rekomendaciją, atitiko šią
     rekomendaciją. Nors Komisija išreiškė susirūpinimą, ar perviršinis deficitas ištaisytas ilgam
     laikui, t. y. 2008 ir 2009 m., imtis deficito procedūroje numatytų papildomų veiksmų tuo metu
     nebuvo rekomenduota9. 2007 m. gruodžio 4 d. posėdyje Taryba pritarė šiam vertinimui.
     Komisija ir Taryba paragino Lenkijos valdžios institucijas kuo greičiau pateikti atnaujintą
     konvergencijos programą, apibūdinančią jų vidutinės trukmės strategiją, kurį aprėptų visą
     buvimo valdžioje laikotarpį ir kuria būtų siekiama ilgam laikui ištaisyti perviršinį deficitą ir
     toliau siekti vidutinės trukmės tikslo. Nauja programa pateikta 2008 m. kovo mėn. pabaigoje.
     Komisija kartu su šia Tarybos sprendimo rekomendacija Tarybai rekomenduoja pateikti
     nuomonę dėl šios programos.

     Pagal 104 straipsnio 12 dalį Tarybos sprendimas dėl perviršinio deficito susidarymo
     panaikinamas remiantis Komisijos rekomendacija, kai, Tarybos nuomone, perviršinis deficitas
     atitinkamoje valstybėje narėje yra ištaisytas.

     2.        NAUJAUSI DEFICITO POKYČIAI
     Komisijos (Eurostato) duomenimis, atsižvelgiant į Lenkijos pranešimo, pateikto iki 2008 m.
     balandžio mėn., duomenis, valdžios sektoriaus deficitas, 2003 m. pasiekęs didžiausią
     6,3 % BVP rodiklį, mažėjo vidutiniškai daugiau nei 1 procentiniu punktu per metus ir
     2007 m. pasiekė 2 % BVP10,11,12. Pasiekta iš esmės geresnių, nei užsibrėžta, rezultatų dėl

     8
             Rekomendacijoje Taryba nurodė 2006 m. lapkričio mėn. atnaujintą konvergencijos programą, kurioje
             numatyta 2007 m. siekti 3,4 % BVP deficito ir kurioje „daroma prielaida, kad, siekiant panaikinti
             sprendimą dėl susidariusio perviršinio deficito pagal 104 straipsnio 12 dalį, Komisija ir Taryba galėtų,
             kaip numatyta Tarybos reglamento (EB) Nr. 1467/97 2 straipsnio 7 dalyje, 1999 m. pensijų reformos
             biudžetines išlaidas, sudarančias 60 % 2007 m. [apytikriai 2 % BVP 2007 m.], traktuoti pagal linijinę
             mažėjančią skalę. Taryba primena, kad siekiant, jog Lenkija pasinaudotų šia nuostata, deficitas turėtų
             labai ir nuolat mažėti bei pasiekti lygį, artimą pamatinei vertei. Kadangi deficitas 2004–2006 m. labai
             ir nuolat mažėjo, nuo 2007 m. deficito rezultatų ir vėlesnių perspektyvų priklausys, ar ši nuostata gali
             būti taikoma Lenkijai.“
     9
             SEC (2007) 1543.
     10
             2008 m. balandžio 18 d. Eurostato pranešimas spaudai Nr. 54.
     11
             Paskelbus pirmuosius pavasario pranešimo rezultatus deficito santykis paprastai patikslinamas –
             padidinamas arba sumažinamas. Visų valstybių narių atveju toks patikslinimas dažniausiai yra palyginti
             nedidelis ir dažnai nedaug didesnis už nulį. Atsižvelgiant į 2007 m. deficito, apie kurį buvo neseniai
             pranešta, ir deficito pamatinės vertės skirtumą, mažai tikėtina, kad dėl galimo būsimo valdžios
             sektoriaus sąskaitų patikslinimo 2007 m. deficito santykis galėtų padidėti tiek, kad viršytų 3 % BVP.

LT                                                          4                                                            LT
 ---pagebreak---      teigiamo neplanuoto augimo ir neplanuotų pajamų, taip pat dėl to, kad nevisiškai įvykdyti
     išlaidų planai.
     2007 m. valdžios sektoriaus deficitas buvo 2,0 % BVP, palyginti su 2006 m. lapkričio mėn.
     konvergencijos programoje prognozuotu 3,4 % rodikliu. Pagrindinė priežastis – daug didesnis
     realusis ir nominalusis BVP augimas, nei prognozuota 2006 m. lapkričio mėn., tačiau išlaidos
     taip pat buvo apribotos. Padidėjus įmonių pelningumui buvo galima apriboti subsidijų
     didėjimą, o smarkiai sumažėjus nedarbo lygiui ir nepakankamai indeksuojant pagal Hausnerio
     planą13, buvo apribotas socialinių pervedimų didėjimas. Be to, kompensacijos viešojo
     sektoriaus darbuotojams buvo mažesnės, nei planuota. Galiausiai vyriausybės investicijos
     buvo mažesnės, nei prognozuota, dėl lėtesnio, nei planuota, ES fondų įsisavinimo. Apskritai
     išlaidų ir BVP santykis buvo 1,5 procentinio punkto mažesnis, nei prognozuota 2006 m.
     lapkričio mėn. Pajamų atveju, gauta daugiau netiesioginių mokesčių pajamų ir socialinių
     įmokų pajamų, nei numatyta 2006 m. lapkričio mėn. – daugiausia dėl daug smarkesnio
     užimtumo ir darbo užmokesčio didėjimo. Šių teigiamų neplanuotų pokyčių poveikį sumažino
     blogesni rezultatai kitose pajamų kategorijose (tiesioginiai mokesčiai dėl mokesčių grupių
     padidėjimo). Todėl pajamų santykis buvo šiek tiek mažesnis, nei buvo planuota.

     3.      DEFICITO PROJEKCIJOS 2008–2009 M. IR VĖLIAU

     Pagal Komisijos tarnybų 2008 m. pavasario prognozę 2008 m. valdžios sektoriaus deficitas
     turėtų padidėti iki 2,5 % BVP ir atitikti 2008 m. kovo mėn. konvergencijos programoje
     nustatytą tikslą. Tikimasi, kad 2008 ir 2009 m. BVP atitinkamai augs 5,3 % ir 5 %. Komisijos
     tarnybos prognozuoja, kad, sumažinus socialines įmokas, privatus vartojimas 2008 m. išaugs
     iki 5,6 %, o 2009 m. dėl blogėjančių išorės sąlygų poveikio vartotojams sumažės iki 4,7 %.

     Valdžios sektoriaus deficitas didėja dėl Lenkijos 2008 m. biudžeto, kuriame numatytas
     centrinės valdžios sektoriaus balanso (nepriklausančio ESS 95) pablogėjimas maždaug
     0,8 % BVP 2008 m., palyginti su 2007 m. rezultatu, atsirandantis dėl kelių prieš 2007 m.
     spalio mėn. parlamento rinkimus priimtų deficitą didinančių priemonių. Dauguma jų
     sumažins valdžios sektoriaus pajamas: antrą kartą mažinamos socialinės įmokos ir taikomos
     fizinių asmenų pajamų mokesčio lengvatos šeimoms. Išlaidų atveju, 2008 m. biudžete
     numatytos didesnės valstybės investicijos, taip pat vėl taikomas palankus pensijų ir
     invalidumo pašalpų metinis indeksavimas (infliacija ir darbo užmokesčio didėjimas). Deficitą
     didinančių priemonių poveikį iš dalies kompensuos geresnis mokesčių mokėjimas, didesnės
     apmokestinamosios pajamos ir akcizo didinimas, susijęs su ES mokesčių harmonizavimu.

     Pagal Komisijos 2008 m. pavasario prognozę, pagrįstą prielaida, kad politika nesikeis,
     valdžios sektoriaus deficito santykis 2009 m. turėtų padidėti nežymiai – iki 2,6 %
     BVP. 2008 m. kovo mėn. konvergencijos programoje, kurioje daroma prielaida, kad bus

     12
            Pagal Reglamento (EB) Nr. 1467/97 2 straipsnio 7 dalį sprendime panaikinti sprendimą dėl perviršinio
            deficito turėtų būti atsižvelgta į grynąsias pensijų reformos, kuria įvedama kelių pakopų sistema, kurioje
            yra viena privalomojo visiškai finansuojamo pensijų kaupimo pakopa, sąnaudas, jei deficitas smarkiai ir
            nuolat mažėjo ir pasiekė lygį, kuris artimas pamatinei vertei. Kadangi 2007 m. valdžios sektoriaus
            deficitas buvo mažesnis už 3 % pamatinę vertę, šio straipsnio taikymo svarstyti nereikia.
     13
            Iki šiol tai pats išsamiausias ir itin specifiškas bandymas reformuoti išlaidas. 2003 m. pasiūlytu planu
            siekta sumažinti valstybės išlaidas socialinei apsaugai, viešajam administravimui ir valstybės pagalbai.
            Be kita ko, Hausnerio planu metinis indeksavimas pakeistas indeksavimu, atliekamu, kai sukaupta
            infliacija viršija 5 % arba kas trejus metus (atsižvelgiant į tai, kas pirmiau).

LT                                                         5                                                             LT
 ---pagebreak---      įgyvendintos tam tikros kol kas nenurodytos deficitą mažinančios priemonės, numatyta, kad
     valdžios sektoriaus deficitas bus 2,0 % BVP.

     Pagal pavasario prognozę struktūrinis deficitas 2008 m. turėtų padidėti apie ¼ procentinio
     punkto BVP, tačiau 2009 m., sumažinus dėl mokesčių atsirandančius skirtumus ir pagerėjus
     padėčiai darbo rinkoje14, jis turėtų sumažėti apie ⅓ procentinio punkto.

     Pagrindinis 2008 m. kovo mėn. konvergencijos programoje pateiktos biudžeto strategijos
     tikslas yra iki 2011 m., t. y. praėjus metams po programos pabaigos, pasiekti vidutinės
     trukmės tikslą – 1 % BVP dydžio struktūrinį deficitą. Biudžeto koregavimas susijęs su
     išlaidomis ir atliekamas laikotarpio pabaigoje (2009 ir 2010 m.).

     4.      SKOLOS POKYČIAI IR PROJEKCIJOS

     2006 m. pasiekęs didžiausią 47,6 % BVP rodiklį, skolos santykis mažėja. Skola itin sumažinta
     2007 m.: santykis sumažėjo beveik 2½ procentinio punkto iki 45,2 % BVP daugiausia dėl
     smarkaus nominaliojo BVP augimo, tačiau ir dėl padidėjusios zloto vertės. Pagal 2008 m.
     pavasario prognozę, remiantis prielaida, kad politika nesikeis, bendroji skola šiais ir kitais
     metais turėtų mažėti lėčiau ir 2009 m. turėtų sudaryti apie 44 % BVP.

     5.      IŠVADOS

     Valdžios sektoriaus deficitas sumažėjo nuo 6,3 % BVP 2003 m. iki 2,0 % 2007 m. ir nesiekia
     3 % BVP pamatinės vertės. Sumažėjęs deficitas 2007 m. iš esmės siejamas su smarkesniu
     ekonomikos augimu, dėl kurio, taip pat dėl sumažėjusių išlaidų (iš dalies dėl nevisiško
     investavimo planų įvykdymo), sumažėjo išlaidų santykis, palyginti su biudžeto planais.
     Neplanuotai gavus pajamų dėl susidariusių palankių ekonominių sąlygų, kurių poveikį
     sumažino tiesioginių mokesčių sumažinimas ir blogi rezultatai kitose pajamų kategorijose,
     beveik pasiektas nustatytas pajamų santykis. Struktūrinis balansas (t. y. pagal ciklą
     pakoreguotas balansas, atmetus vienkartines ir kitas laikinąsias priemones) pagerėjo
     1½ procentinio punkto BVP – tai daug geresnis nei Tarybos rekomenduotas bent
     0,5 procentinio punkto rodiklis. Pagal Komisijos tarnybų 2008 m. pavasario prognozę
     2008 m. nominalusis deficitas turėtų padidėti iki 2,5 % BVP ir, jeigu politika nesikeis,
     2009 m. – iki 2,6 %. Tai rodo, kad deficitas patikimai ir tvariai sumažintas iki mažesnės nei
     3 % BVP ribos.

     Bendroji valdžios sektoriaus skola sumažėjo nuo 47,6 % BVP 2006 m. iki 45,4 % 2007 m. ir
     buvo mažesnė už 60 % BVP pamatinę vertę. Pagal Komisijos tarnybų 2008 m. pavasario
     prognozę skolos santykis iki 2009 m. turėtų sumažėti iki maždaug 44 % BVP (jeigu politika
     nesikeis).

     14
            Oficialiojo nedarbo lygio ir pagal darbo jėgos apklausas nustatyto nedarbo lygio skirtumas itin didelis
            (2008 m. pradžioje jis buvo apie 3 procentinius punktus), todėl Lenkijoje ypatingai geros galimybės
            sumažinti šešėlinę ekonomiką ir skatinti darbo veiklą. Užimtumo lygis Lenkijoje vienas iš mažiausių
            ES (63½ %, palyginti su beveik 71 % ES antrąjį 2007 m. pusmetį.), ypač 55 metų ir vyresnių asmenų
            grupėje. Be to, per pastaruosius metus Lenkijoje itin padidėjo mokesčių pajamos, surenkamos iš įmonių
            pajamų mokesčių, smulkaus verslo ir fizinių asmenų pajamų mokesčių, iš dalies dėl to, kad pagerėjo
            mokesčių mokėjimas, sumažinus iš pradžių aukštas mokesčių normas.

LT                                                        6                                                           LT
 ---pagebreak---      Atlikus bendrą vertinimą, daroma išvada, kad perviršinis deficitas Lenkijoje yra ištaisytas.
     Todėl Komisija rekomenduoja Tarybai panaikinti sprendimą dėl perviršinio deficito
     Lenkijoje.

     2 lentelė. Biudžeto pokyčiai 2003–2009 m.
                                              2003   2004   2005      2006   2007     2008            2009
     BVP %, jei nenurodyta kitaip                                                   KOM KP(2)      KOM(3) KP(2)
     Valdžios sektoriaus balansas             −6,3   −5,7   −4,3      −3,8   −2,0   −2,5    −2,5    −2,6   −2,0

     Iš viso pajamų                           38,4   36,9   39,0      40,0   40,4    40,1   40,0    39,7   39,2

     Iš viso išlaidų                          44,6   42,6   43,3      43,8   42,4    42,6   42,5    42,3   41,2

      Iš jų:           – palūkanų išlaidos     3,0    2,8       2,8    2,7    2,6     2,7    2,3     2,7    2,3
           – bendrojo pagrindinio kapitalo
                                               3,3    3,4       3,4    3,9    4,1     4,5    5,2     4,8    5,0
                              formavimas
     Pirminis balansas                        −3,3   −2,9   −1,5      −1,1    0,6     0,2   −0,2     0,1    0,3
     Vienkartinės       ir      laikinosios
                                               0,0    0,0       0,0    0,0    0,0     0,0    0,0     0,0    0,0
     priemonės
     Struktūrinis balansas(1)                 −5,9   −5,9   −4,2      −4,0   −2,5   −2,7    −2,8    −2,3   −1,9

     Struktūrinis pirminis balansas(1)        −2,9   −3,1   −1,4      −1,3    0,1     0,0   −0,5     0,3    0,4

     Pm        Realiojo BVP augimas (%)        3,9    5,3       3,6    6,2    6,5     5,3    5,5     5,0    5,0

     Pm        Gamybos apimties atotrūkis     −1,0    0,4   −0,4       0,6    1,2     0,5    0,7    −0,7   −0,2
     (1)
                Pagal ciklą pakoreguotas (pirminis) balansas, atmetus vienkartines ir laikinąsias priemones.
     (2)
                Pagal ciklą pakoreguotas ir struktūrinis balansai bei gamybos apimties atotrūkis pagal programą,
                apskaičiuoti Komisijos tarnybų pagal programoje pateiktą informaciją.
     (3)
                Prielaida, kad politika nesikeis.
     Šaltiniai: Komisijos tarnybų 2008 m. pavasario prognozė (KOM) ir 2008 m. kovo mėn. atnaujinta
                konvergencijos programa (KP).

LT                                                          7                                                      LT
 ---pagebreak---                                                 Rekomendacija

                                        TARYBOS SPRENDIMAS

                panaikinantis Sprendimą 2005/183/EB dėl perviršinio deficito Lenkijoje

     EUROPOS SĄJUNGOS TARYBA,

     atsižvelgdama į Europos bendrijos steigimo sutartį, ypač į jos 104 straipsnio 12 dalį,

     atsižvelgdama į Komisijos rekomendaciją,

     kadangi:

     (1)    2004 m. liepos 5 d. Tarybos sprendimu 2005/183/EB15, priimtu remiantis Komisijos
            rekomendacija pagal Sutarties 104 straipsnio 6 dalį, nustatyta, kad Lenkijoje susidaręs
            perviršinis deficitas. Taryba pažymėjo, kad 2003 m. valdžios sektoriaus deficitas buvo
            4,1 % BVP ir viršijo Sutartyje nustatytą 3 % BVP pamatinę vertę, o bendroji valdžios
            sektoriaus skola siekė 45,4 % BVP ir buvo mažesnė už Sutartyje nustatytą 60 % BVP
            pamatinę vertę. Tarybos sprendime nustatyta, kad deficito ir skolos rodikliai turi būti
            padidinti, jeigu pensijų kaupimo sistemos neįtraukiamos į bendrąjį valdžios sektorių
            pagal Eurostato sprendimą dėl pensijų kaupimo sistemų klasifikavimo16.

     (2)    2004 m. liepos 5 d., vadovaudamasi Sutarties 104 straipsnio 7 dalimi, 1997 m. liepos
            7 d. Tarybos reglamento (EB) Nr. 1467/97 dėl perviršinio deficito procedūros
            įgyvendinimo paspartinimo ir paaiškinimo17 3 straipsnio 4 dalimi ir remdamasi
            Komisijos rekomendacija, Taryba pateikė Lenkijai skirtą rekomendaciją, kad
            perviršinis deficitas būtų panaikintas vėliausiai iki 2007 m. Rekomendacija buvo
            paskelbta viešai.

     (3)    2006 m. lapkričio 28 d., vadovaudamasi 104 straipsnio 8 dalimi ir remdamasi
            Komisijos rekomendacija, Taryba nusprendė, kad veiksmai, kurių iki tol ėmėsi
            Lenkijos valdžios institucijos, buvo netinkami18. 2007 m. vasario 27 d., remdamasi
            Komisijos rekomendacija, Taryba paskelbė naują rekomendaciją pagal 104 straipsnio
            7 dalį, kurioje patvirtino 2007 m. ištaisymo terminą. Rekomendacija buvo paskelbta
            viešai.

     (4)    Pagal Sutarties 104 straipsnio 12 dalį Tarybos sprendimas dėl perviršinio deficito
            susidarymo panaikinamas, kai, Tarybos nuomone, perviršinis deficitas atitinkamoje
            valstybėje narėje yra ištaisytas.

     15
            OL L 62, 2005 3 9, p. 18.
     16
            Eurostato pranešimai spaudai Nr. 30/2004, 2004 m. kovo 2 d., ir Nr. 117/2004, 2004 m. rugsėjo 23 d.
     17
            OL L 209, 1997 8 2, p. 6. Reglamentas su pakeitimais, padarytais Reglamentu (EB) Nr. 1056/2005
            (OL L 174, 2005 7 7, p. 5).
     18
            OL L 414, 2006 12 30, p. 81.

LT                                                      8                                                         LT
 ---pagebreak---      (5)   Pagal Sutarties priede pateiktą Protokolą dėl perviršinio deficito procedūros Komisija
           teikia procedūrai vykdyti reikalingus duomenis. Taikydamos šį protokolą, pagal
           1993 m. lapkričio 22 d. Tarybos reglamento (EB) Nr. 3605/93 dėl Europos bendrijos
           steigimo sutarties priede pateikto Protokolo dėl perviršinio deficito procedūros
           taikymo 4 straipsnį valstybės narės du kartus per metus, t. y. iki balandžio 1 d. ir spalio
           1 d., privalo pranešti valdžios sektoriaus deficito ir skolos duomenis ir kitus susijusius
           kintamuosius19.

     (6)   Remiantis Komisijos (Eurostato) duomenimis, pateiktais pagal Reglamento (EB)
           Nr. 3605/93 8g straipsnio 1 dalį, Lenkijai pateikus pranešimą iki 2008 m. balandžio
           1 d., ir remiantis Komisijos tarnybų 2008 m. pavasario prognoze patvirtinamos šios
           išvados:

            –     valdžios sektoriaus deficitas buvo sumažintas nuo 3,8 % BVP 2006 m. iki
                  2,0 % BVP 2007 m., t. y. buvo mažesnis nei 3 % BVP pamatinė deficito vertė.
                  Tai prilygsta siekiamam 3,4 % BVP rodikliui, nustatytam 2006 m. lapkričio
                  mėn. atnaujintoje konvergencijos programoje,

            –     daug geresnis, nei užsibrėžta, 2007 m. deficito rezultatas pasiektas dėl daug
                  smarkesnio realiojo BVP augimo, nei buvo prognozuota 2006 m. lapkričio
                  mėn. konvergencijos programoje. Be to, BVP turėjo įtakos ir tai, kad
                  vyriausybė mažiau išleido socialiniams pervedimams (nes 2007 m. nebuvo
                  pakankamai indeksuojama), subsidijoms ir darbuotojų kompensacijoms.
                  Apskritai, bendros išlaidos buvo 1,5 procentinio punkto mažesnės, nei
                  numatyta 2006 m. lapkričio mėn. konvergencijos programoje. Apskaičiuota,
                  kad struktūrinis balansas (t. y. pagal ciklą pakoreguotas balansas atmetus
                  vienkartines ir kitas laikinąsias priemones) 2007 m. pagerėjo 1½ procentinio
                  punkto BVP,

            –     2008 m. pavasario prognozėje numatyta, kad BVP augant lėčiau nei 2007 m.,
                  deficitas 2008 m. turėtų padidėti iki 2,5 % BVP, tačiau turėtų išlikti žemiau
                  pamatinės vertės: tam įtakos daugiausia turėtų sumažintos socialinės įmokos,
                  fizinių asmenų pajamų mokesčių lengvatos, didesni socialiniai pervedimai ir
                  didesnės investicijos. Tai atitinka oficialiai siektiną deficito rodiklį, nustatytą
                  2008 m. kovo mėn. atnaujintoje konvergencijos programoje. Pagal pavasario
                  prognozę 2009 m. deficitas turėtų iš esmės stabilizuotis, jeigu politika nesikeis.
                  Tai rodo, kad deficitas yra patikimai ir tvariai sumažintas ir nesiekia 3 % BVP
                  pamatinės vertės,

            –     nepaisant to, numatoma, kad 2008 m. struktūrinis balansas šiek tiek pablogės
                  ¼ procentinio punkto BVP ir, jeigu politika nesikeis, 2009 m. pagerės apie ⅓
                  procentinio punkto BVP. Tai reikia vertinti atsižvelgiant į būtinybę siekti
                  vidutinės trukmės biudžeto būklės tikslo, kuris Lenkijai yra 1 % BVP dydžio
                  struktūrinis deficitas,

            –     valdžios sektoriaus skola sumažėjo nuo 47,6 % BVP 2006 m. iki 45,2 %
                  2007 m. Pagal 2008 m. pavasario prognozę skolos santykis turėtų išlikti

     19
           OL L 332, 1993 12 31, p. 7. Reglamentas su paskutiniais pakeitimais, padarytais Reglamentu (EB)
           Nr. 2103/2005 (OL L 337, 2005 12 22, p. 1).

LT                                                   9                                                       LT
 ---pagebreak---                     gerokai mažesnis už rekomenduojamą 60 % BVP rodiklį, o iki 2009 m.
                    pabaigos turėtų toliau mažėti iki maždaug 44 %.

     (7)    Tarybos nuomone, perviršinis deficitas Lenkijoje ištaisytas ir todėl Sprendimas
            2005/183/EB turėtų būti panaikintas,

     PRIĖMĖ ŠĮ SPRENDIMĄ:

                                               1 straipsnis

     Atlikus bendrą vertinimą, daroma išvada, kad perviršinis deficitas Lenkijoje yra ištaisytas.

                                               2 straipsnis

     Sprendimas 2005/183/EB panaikinamas.

                                               3 straipsnis

     Šis sprendimas yra skirtas Lenkijos Respublikai.

     Priimta Briuselyje

                                                  Tarybos vardu
                                                  Pirmininkas

LT                                                 10                                               LT